Document ID: /roh_data/filtered/fineweb-2-filterrobots_roh.jsonl.gz/23929

Illa chesa da fliamaint Irchelpark a Turich es morta zieva lungia malatia paralisanta la romanista dr. Sascha Rinaldi.
Sia dissertaziun dal 1985 tal professer Heinrich Schmid as drizzaiva cun ün sguard sül rumauntsch, impustüt puter, al dialect bergagliot. La lavur s’avizina in confrunt a la raziunalited in möd emoziunel da vart da l’intonaziun melodiusa a la lingua. Uschè ho Rinaldi piglio sün binde numerusas intervistas da la Val Chiavenna fin in Engiadina per fer sieu stüdi. Que’s oda las persunas intervgnidas e vezza quellas persunas chis’s cugnuoscha davaunt ils ögls. Ün s-chevd da la lingua cuntschainta our dal viv.
L’oriunda tessinaisa ho do uras in taliaun al Gymnasi Riesbach e solaiva suner in cumpagnia sia clarinetta. Ün orma sulagliva adonta da sieu nosch destin s’ho absanteda modestamaing e relascha üna profuonda stima da sia vita acumplida.
Autur: Christian Kober